
PARLAMENTUL ROMÂNIEI
Camera  Deputaţilor

Comisia pentru industrii si servicii

PLx.769/2015                                                                                                                 4c-3/335/2015

                                                                                                                                            10.11.2015                                                                
AVIZ

asupra propunerii legislative pentru completarea art. 32 din Ordonanţa de urgenţă a Guvernului nr. 195/2005 privind protecţia mediului

          În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare cu propunerea legislativă pentru completarea art. 32 din Ordonanţa de urgenţă a Guvernului nr. 195/2005 privind protecţia mediului, transmisă cu adresa PLx. 769 din 02 noiembrie 2015 şi înregistrată cu nr.4c-3/335 din 03 noiembrie  2015. 
            Avizul comisiei va fi transmis Comisiei pentru administraţie publică şi amenajarea teritoriului şi Comisiei pentru mediu şi echilibru ecologic, care sunt sesizate în fond.

Senatul în calitate de primă Cameră sesizată a respins propunerea legislativă,  în şedinţa din 28 octombrie  2015. 

Propunerea legislativă are ca obiect completarea art. 32 din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, intervenţia legislativă vizând interzicerea construirii instalaţiilor pentru valorificarea şi eliminarea deşeurilor periculoase şi/sau radioactive la o distanţă mai mică de 20 km faţă de linia de ţărm a Mării Negre, de ariile protejate şi de localităţile urbane, în vederea întăririi măsurilor de protecţie a mediului şi implicit, de realizare a unui nivel adecvat de protejare a sănătăţii publice.
Consiliul Legislativ a avizat favorabil  proiectul de Lege, cu unele observaţii şi propuneri, aviz transmis cu adresa nr. 633 din 17 iunie 2015.
Potrivit prevederilor art.61 din Regulamentul Camerei Deputaţilor, republicat, Comisia pentru industrii şi servicii a dezbătut iniţiativa legislativă menţionată mai sus în şedinţa din data de  10 noiembrie 2015.                                                                                             

În urma dezbaterilor, membrii comisiei au hotărât, cu unanimitate de voturi, să avizeze negativ iniţiativa legislativă.

În raport de obiectul şi continutul său, propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
PREŞEDINTE,
Iulian IANCU
Consilier parlamentar,

Viorica Petraşcu

